**Projektoplysninger**

Projekttitel: Formidling i Spændvidden

Projektledere: Carsten Nicolaisen

Projektnummer: 1003326308

Projekttid: januar 2016 til og med december 2016

**Baggrund (hvorfor dette projekt?) - formål**

Projektet indeholder 3 formidlingsområder for digital formidling af skønlitteratur; *fra* *læser til læser, fra læsekreds til læser og fra forfatter til læser.* Formålet er at konvertere ikke-læsere til læsere og metoden er brugerinddragelse i en læselivscyklus med lokalt udviklet skønlitteratur. Brugerne rekrutteres med udgangspunkt i de 10 segmenter fra Tænketanken Fremtidens Biblioteker. Markedsføringsteknikken er en audiovisuel kobling mellem det fysiske og det digitale.

**Målgruppe**

Der har således været fokus på at rekruttere segmenter af befolkningen, der normalt ikke læser. Samtidig har om bibliotekets digitale udbud.

**Hvor mange deltagere var involveret/fået gavn af projektet?**

På trods af projektets oprindelige formål med at konvertere ikke-læsere til læsere ikke fuldgyldigt er blevet nået, har Formidling i Spændvidden alligevel haft en stor betydning for en læsekreds bestående af ikke-læsende produktionsskolelever. Elevernes underviser forklarer, hvordan projektet, særligt igennem anvendelsen af lydbøger, var med til at give de elever, der ikke kan læse eller læser meget langsomt en litteraturoplevelse. Der har ca. været 200 personer som har været involveret i projektet.

**Hvilke metoder har projektet brugt/bygget på:**

Projektet anvendte Tænketankens 10 forskellige brugersegmenter til at definere de brugergrupper, som projektet gerne ville nå. Det har dog været mere end vanskeligt at rekruttere brugere fra ”ikke-bruger” segmenterne. Der har været mange kontakter til de forskellige segmenter, men det har været vanskeligt, så snart brugerne fik et indtryk af, at det mindede om nogle ”skoleagtigt”. Her var der en del brugere, som takkede nej. Evaluators vurdering var, at biblioteket kun til dels er lykkedes med at etablere en ny læsekredskultur, herunder inddrage ikke-læsere i deltagersammensætningen. Flere af læsekredsdeltagerne i de kredse der blev etableret - der fandt en blivende form, havde før været med i en læsekreds. Disse deltagere gav udtryk for, at hverken form eller deltagersammensætning adskilte sig radikalt fra tidligere læsekredse. Ud fra deltagernes beskrivelser af deres læsekreds, er dette heller ikke evaluators indtryk, at der blev etableret en egentlig ny læsekredskultur. Det er dog vigtigt at understrege, at biblioteket rent faktisk i ganske udstrakt grad og med væsentlig ressourceindsats har forsøgt og eksperimenteret med tiltrækningen af nye segmenter og med omstillingsparathed har overvejet og afprøvet alternativer til læsekredse for grupper, hvor egentlige læsekredse ikke lod sig gennemføre. Der er således med læsekredsene integreret nye tiltag, samt involveret nye typer af deltagere.

**Hvilke og hvor mange forskellige aktiviteter er gennemført?**

Der har været kontakt til 10 læsekredse, som byggede på de 10 forskellige segmenter. Der har været 6 velfungerende læsekredse og 3 som ikke blev etableret. Herudover er den sidste læsekreds afviklet i regi af Sønderborg Produktionsskole. Der har været 2 sessioner med de 9 lokale forfattere. En der blev afholdt lokalt og en session på forlaget Lindhart og Ringhof i København. Ved begge sessioner blev der givet sparring til forfatterne af de litterære konsulenter en halv dag. Der er blevet afholdt release på antologi udgivelsen, hvilket var godt besøgt. Herudover har der været afholdt reception for antologi nr. 2 og i forbindelse med projektet Husker Du? hvor bl.a. Sønderborg lokal TV og andre medier var godt repræsenteret. Hele den digitale formidling har kørt i et parallelt spor, hvor den vertikale installation som hoved formidlingskerne har udfoldet sig i et formidlingsbord, hvor alle forfattere, anmeldelser, læsekredspræsentationer m.v. har været samlet. Formidlingsbordet har siden årsskiftet indgået som en fast installation som rum i rummet på hovedbiblioteket i Sønderborg. Installationen har været genstand for god interesser fra brugerne. Installationen understreger de intentioner der har været med at eksperimentere med 4-rums modellen.

**Hvad er den samlede vurdering af projektets succes/hvad var succeskriterierne?**

Der henvises i udgangspunkt til Moos-Bjerres evalueringsrapport, som er oploaded som dokument i forbindelse med afrapporteringen. Én afgørende faktor i projektet har været erkendelsen af, hvor svært det faktisk er at få nye ikke-bruger segmenter i tale. I modsætning hertil har det været ganske forrygende at få biblioteket sat i spil i forhold til forfatterne og faktisk få initieret en ny dagsorden, hvor biblioteket medvirker og understøtter det skabende led (kuratering) i et lokalområde. Denne faktor har yderligere bidraget til, at strategien om etablering af forfatterskole og andre skabende aktiviteter i relation til biblioteket har givet særdeles god bonus. Her har det været meget berigende, at konstatere hvilken stærk rolle biblioteket spiller inden for området. Succes kriteriet med mindst 500 antal visninger af de audiovisuelle indslag for hvert formidlingsområde er næsten nået. Optællingsmetoderne har skabt en del udfordringer, men må siges at være nået bredt ud. Målet med mindst 1000 ikke-læsere skulle bliver konverteret til læsere og genereres som nye brugere af biblioteket i projektperioden er der ingen målbare resultater på om flere benytter biblioteket. Dog kan det konstateres at antallet af aktivt lånere fra 2015 er steget i 2016 med 22995, hvilket dog ikke alene kan tilskrives projektets aktiviteter.

At projektet både opererer i det fysiske rum i kombination med digitale platforme har forstærket indsatsen i at nå målgrupperne. Formatet kan genanvendes i mange sammenhænge og dermed opnås der en høj spredning i formidlingsindsatsen og i indsatsen med at nå målgrupperne. Dette momentum er videreført i bibliotekets nye strategi ”Hjertet banker for litteraturen”

**Selvevaluering**

**Har projektet haft den forventede relevans for målgruppen?**

Overordnet henvises der til Moos-Bjerres evalueringsrapport. Det er dog klart, at målgrupperne som omhandler ikke-bruger segmenter har haft store udfordringer i projektet. Ikke-brugerne er svære at nå, men en konklusion i projektet har været, at der skal etableres tætte samarbejdsrelationer til evt. institutioner eller andre samarbejdspartnere, såfremt det skal lykkedes. Dette lykkedes bl.a. ved produktionsskolen.

**Hvilke problemer har projektet oplevet undervejs?**

Indsamling af data til den digitale formidling har været vanskelig, idet vi ikke var helt skarpe på formater og i hvilket omfang rent tidsmæssigt, det tager at redigere videoanmeldelser m.v. Det var først i projektets anden fase (efteråret) hvor tingene faldt på plads – til gengæld er resultatet blevet godt og der er indhøstet solide tekniske erfaringer i denne forbindelse. Rekrutteringen af brugersegmenterne er tidligere nævnt og har voldt vanskeligheder i rekrutteringen.

**Var projektet anstrengelserne værd? Hvorfor/hvorfor ikke**

Det har været helt relevant at prøve kræfter med de segmenter, vi har haft med inde i projektet. Det har været Danmark Læser Kampagnen, som egentlig sætte skub i tænkningen og optikken i forbindelse med ikke-brugeren. Det er til stadighed en udfordring at komme i kontakt med nye brugergruppe, hvilket vi fortsat vil bestræbe os på og på baggrunden af projektet. Projektet har været et vigtigt og relevant projekt for biblioteket og i særdeleshed i forhold til de strategier, som Biblioteket Sønderborg arbejder med i forholdt til indflytning i det nye multikulturhus på havnen.

**Hvilke erfaringer har i gjort jer i forbindelse med projektets samarbejdsrelationer:**

Valget af de samarbejdspartnere har i udgangspunktet været givende, men det er helt klart, at samarbejdsrelationerne skal tidligere ind i et projektforløbet, således der kan skabes et større ejerskab.

**Hvad er de vigtigste forklaringer på, at projektet ikke har nået/ har nået sit mål?**

Hvis ikke-brugeren skal i tale er det vigtigt at etablere tillidsskabende foranstaltninger, hvis det skal lykkes. Blandt ikke-brugerne er det vores oplevelse, at mange har dårligere oplevelser med skolesystemet og biblioteket repræsenterer i udgangspunktet samme verden for nogle af disse grupper. Det har også været en erkendelse af, at bibliotekarer i høj grad er præget af en stærk monokultur, som fortsat er vigtig at udfordre i forhold til nye formidlingsformer og nye brugergrupper.

**Hvad er det vigtigste grund til at projektet kunne nå sine mål?**

Forfattergruppen Alssund har været en afgørende faktor og støttet projektet meget stærkt. Det har ligeledes været et omdrejningspunkt som læsere, biblioteket og forfatterne har kunnet profitere af. Herudover har den digitale formidling bragt forfatterne og læsere samme og suppleret og eksponeret den lokale litteraturformidling. Dette er lykkedes i særdeleshed.

**Hvad kunne være gjort bedre i projektet?**

Vi har været bevidste om projektets udfordringer med ikke-brugerne. Den opsøgende del i forhold til segmenterne burde have haft en lang højere prioritet. Dette er et generelt og svagt punkt i bibliotekets og bibliotekarernes tilgang, men når det er konstateret bør der arbejdes langt mere systematisk med denne del.

**Hvilket af projektets erfaringer videreføres i andre sammenhænge?**

Først og fremmest videreføres projektet i projektet ”Husker du?”, som nok ikke ville have været etableret uden de ny skrevne tekster fra de 2 antologier. Herudover er etableringen af Bibliotekets Sønderborgs strategi for skønlitteraturen vokset frem og formet af projektet Formidling i spændvidden, Danmark Læser samt Husker Du? har været og er stærke markører for det, der forgår i disse år på biblioteket, når den brede litteraturformidling skal vurderes.

**Kan projektet duplikeres af andre?**

Ja, projektet vil i sin grundstruktur kunne overføres 1:1, og der vil kunne komme gode resultater ud af koblingen med en lokal forfattergruppe og biblioteket som platform for både den formidlende og skabende del.